Kötlugos geta komið hvenær sem er og rétt að hafa varann á þegar verið er nærri Mýrdalsjökli . Íbúar í sveitunum kunnar margar sögur af Kötlugosum og eru meðvitaðir um hættuna sem fylgir því að búa í námunda við virkt eldfjall . Alltaf er verið að bæta vöktun og öryggi almennings m.a. með viðvörunarkerfi í farsíma . Mjög oft er mikil brennisteinslykt við Múlakvísl og oft eykst umtalsvert í ánni og líklegt að þá renni úr kötlunum undir jöklinum þó ekki sé um eiginlegt gos að ræða . Í lok júli 2017 kom ein gusan undan Mýrdalsjökli . Vakt var við ána um tíma og þurfti að styrkja varnargarða . Hlaupið var ekki mjög stórt en þó var verulegt vatnsmagn við Múlakvísl . Brúin sem er frá 2014 var byggð þannig að hún er hærri en vegurinn til að vatnið taki frekar veginn en brúna . Þessi brú var vígð 2014 . Menn höfðu allan vara á eftir að hlaupið sem varð 2011 tók brúna yfir Múlakvísl . Hlaupið 2011 er nú talið hafa verið vegna eldgoss undir jöklinum . Nýja brúin og nýtt hlaup 28. júlí 2017 . Brúin stóð það af sér . ( Ljósm. LM ) Tíkin Katla fór með fjölskyldunni að skoða upptök Múlakvíslar í Mýrdalsjökli ( Ljósm. RLÞ ) Katla er mjög virk Katla er mjög virk eldstöð undir Mýrdalsjökli . Eldstöðvakerfi Kötlu er um 90 km langt og liggur frá Eyjafjallajökli , undir Mýrdalsjöklul og norð-austur að Vatnajökli . Eldgjá og Kambagígar eru hluti þessarar sprungu sem kennd er við Kötlu . Megineldstöðin , Kötluaskjan sjálf er undir Mýrdalsjökli , um 30 - 35 km í þvermál . Yfirlit Kötlugosa síðustu fjórar aldir má sjá á mynd hér fyrir neðan og þar má sjá hversu reglulega Katla hefur gosið . Tvö gos á öld og sum hafa varað allt upp undir 120 daga eins og gosið 1755 . Myndin til hægri sýnir hvar Kötluhlaupin hafa komið niður í Þórsmörk , Sólheimasand og Mýrdalssand Drumbabót , skógur sem hvarf í hamfarahlaupi Kötlugos sem orsakaði hamfarahlaup í vesturátt árið 822 hefur farið niður hjá Þórsmörk í átt að Fljótshlíðinni og runnið til sjávar um Markarfljót . Rannsakaðar hafa verið leifar af skógi sem er undir sandinum rétt við bæinn Þverá í Fljótshlíð , um 9 km frá Hvolsvelli . Drumbarnir eru allir eins og klipptir í sundur og sýnir aldursgreining á trjánum að þau hafi skemmst öll á sama tíma . Hér til hægri er mynd af einum drumbinum í Drumbabót . Fjallið Þríhyrningur er í baksýn . ( Ljósm. íbí ) Katla eyðir byggð og landi Mýrdalssandur er afrakstur Kötluhlaupa . Vitað er að byggð sem hét Höfðahverfi var á milli Hjörleifshöfða og Hafurseyjar . Hjörleifshöfði var sennilega við sjó fram yfir 1300 . Myndin sýnir umhverfi Hjörleifshöfða og Mýrdalsjökul . ( Ljósm. Þórir N.K. ) Fornleifauppgröftur í Arfabót í Álftaveri Sumarið 2017 og 2018 var unnið við að grafa upp bæinn Arfabót sem er vestan Álftaversins . Fornleifauppgröfturinn styrkir þá trú manna að býlin hafi verið um 25 sem nú eru eydd og sum þeirra stórbýli . Hér er stutt fréttaf Stöð 2 frá því 20. júlí 2018 En það er ekki allt slæmt við framburðinn úr Kötlu . Hér eru þó tvær slíkar sögur þar sem sagt er frá að elding hafi dregið fólk til dauða og í hinni eru það menn sem verða fyrir flóðgusu eftir að gosi lýkur . Hin persónan sem fórst , var vinnustúlka hans , sem ætlaði að hjálpa honum til að bjarga einhverju af skepnunum . Þetta Kötlugos stóð í marga mánuði . Kærustuna sótti hann í miðju Kötlugosi Katla gaus 1860 og er til ein skemmtileg saga af því hvernig ungur Álftveringur lét Kötlu ekki tefja sig við að ná í konuefnið . Unga parið gekk með eigur sínar átta kílómetra leið frá sjónum að Hraungerði . Farnaðist þeim vel í Álftaveri og eru forfeður margra sem þar búa í dag . [ 3 ] Fólkið á myndinni hér fyrir neðan eru barnabörn Brynjólfs og Málfríðar : Talið frá vinstri : Brynjólfur á Þykkvabæjarklaustri , Sigurbjörg , Eggert í Hraungerði , Guðmunda , Auðunn , Kristín og Guttsveinn . Á litmyndinni er kona Eggerts í Hraungerði , Pálína með dóttur þeirra Málfríði sem heitir eftir ömmunni . Á næstu mynd er Oddur faðir þeirra systkina á efri myndinni . Kona Odds , Hallfríður , er t.v. og dóttir þeirra Guðmunda til hægri . Fjórði og fimmti ættliður frá hjónunum Málfríði og Brynjólfi er á næstu mynd . Karlmaðurinn er Hilmar Jón Brynjólfsson , bóndi á Þykkvabæjarklaustri . Til hægri er dóttirin Bjarney og til vinstri er Kristbjörg sem býr á Þykkavabæjarklaustri í dag . Eggert Ólafsson og Bjarni Pálsson fóru um landið 1756 og vildu þá skoða Kötlugjá . [ 4 ] [ 1 ] Helgi Björnsson . Ferðabók Eggerts Ólafssonar og Bjarna Pálssonar um ferðir þeirra á Íslandi árin 1752 - 1757 , 2. bindi . Bókaútg . Örn og Örlygur , Rv. s . 93